REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/42-16

4. februar 2016. godine

B e o g r a d

Z A P I S N I K

173. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 4. FEBRUARA 2016. GODINE

 Sednica je počela u 16,30 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Žarko Mićin, Mujo Muković, zamenik člana Veroljuba Arsića, Dragan Nikolić, Jasmina Obradović, zamenik člana Biljane Pantić Pilje, Svetislav Vukmirica, Žarko Obradović, Neđo Jovanović, Dragan Polovina, Tanja Tomašević Damnjanović i Balint Pastor.

 Sednici nisu prisustvovali članovi Odbora: Branka Janković, Petar Petrović, Mirko Čikiriz, Gordana Čomić, Vesna Besarović i Biljana Hasanović-Korać, kao ni njihovi zamenici.

Na predlog predsednika Odbora, jednoglasno (sa 11 glasova za) je usvojen sledeći

D n e v n i r e d:

 1. Razmatranje Predloga za donošenje autentičnog tumačenja odredbe člana 142. Zakona o javnom informisanju i medijima („Službeni glasnik RS“, br. 83/14 i 58/15), koji je podnela narodni poslanik Aleksandra Tomić.

Tačka dnevnog reda. Razmatranje Predloga za donošenje autentičnog tumačenja odredbe člana 142. Zakona o javnom informisanju i medijima („Službeni glasnik RS“, br. 83/14 i 58/15), koji je podnela narodni poslanik Aleksandra Tomić.

Odbor je razmotrio Predlog za donošenje autentičnog tumačenja odredbe člana 142. Zakona o javnom informisanju i medijima („Službeni glasnik RS“, br. 83/14 i 58/15), koji je podnela narodni poslanik Aleksandra Tomić.

Odbor je ocenio da je Predlog za donošenje autentičnog tumačenja opravdan, pripremio Predlog autentičnog tumačenja i odlučio da ga dostavi Narodnoj skupštini.

Odbor je odluku doneo jednoglasno (sa 11 glasova za).

 Za predstavnika Odbora u Narodnoj skupštini određen je dr Aleksandar Martinović, predsednik Odbora.

 Sednica je završena u 16,34 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović